****

**ΥΠΟΥΡΓΕΙΟ EΡΓΑΣΙΑΣ**

**ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ**

**ΓΡΑΦΕΙΟ ΤΥΠΟΥ**

 **Δελτίο Τύπου**

 **Αθήνα 20-11-2020**

**Γ. Βρούτσης: Με συνέπεια και ευθύνη, η κυβέρνηση προχωράει σε ακόμα μία οικονομική ενίσχυση για 130.000 μακροχρόνια άνεργους συμπολίτες μας μέχρι τέλος Νοεμβρίου από τον ΟΑΕΔ**

Το Υπουργείο Εργασίας και Κοινωνικών Υποθέσεων σε συνεργασία με το Υπουργείο Οικονομικών, σε άμεση υλοποίηση της πρόσφατης δέσμευσης του Πρωθυπουργού, συνυπογράφει σήμερα την Κοινή Υπουργική Απόφαση για **τη χορήγηση εφάπαξ οικονομικής ενίσχυσης ύψους 400 ευρώ** που αφορά περίπου **130.000 μακροχρόνια ανέργους συμπολίτες μας** που δεν λαμβάνουν την τακτική επιδότηση ανεργίας. Το κονδύλι του ΟΑΕΔ γι’ αυτήν την έκτακτη ενίσχυση υπολογίζεται στα **52 εκατ. ευρώ**.

Τις επόμενες μέρες θα ανοίξει η ειδική ηλεκτρονική πλατφόρμα του ΟΑΕΔ και οι δικαιούχοι θα καταχωρήσουν ή θα επικαιροποιήσουν το αριθμό του τραπεζικού τους λογαριασμού (ΙΒΑΝ) προκειμένου να τους καταβληθεί αυτόματα η έκτακτη ενίσχυση **των 400 ευρώ**, όπως είχε γίνει και στην πληρωμή Απριλίου-Μαΐου 2020.

Επιδίωξή του Υπουργείου Εργασίας & Κοινωνικών Υποθέσεων είναι η πληρωμή αυτή να πραγματοποιηθεί όσο το δυνατόν νωρίτερα και μέχρι τέλος του τρέχοντος μήνα.

 ***\*Επισυνάπτεται η σχετική ΚΥΑ***